**KLAIPĖDOS MIESTO SAVIVALDYBĖS ADMINISTRACIJA**

**KLAIPĖDOS MIESTO ĮVAIZDŽIO KOMISIJOS POSĖDŽIO PROTOKOLAS**

2022-03-17 Nr. ADM-156

Posėdis įvyko 2022 m. kovo 14 d. 13 val.

Vieta: Microsoft Teams platforma.

Posėdžio pirmininkas – Kastytis Macijauskas, Klaipėdos miesto savivaldybės vyriausiasis patarėjas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo pirmininkas ir komisijos nariai (11 iš 16):

1. Kastytis Macijauskas, Klaipėdos miesto savivaldybės vyriausiasis patarėjas, įvaizdžio komisijos pirmininkas;
2. Mindaugas Petrulis, Klaipėdos miesto savivaldybės administracijos Urbanistikos ir architektūros skyriaus vyriausiasis specialistas;
3. Kęstutis Mickevičius, Klaipėdos dizainerių asociacijos atstovas;
4. Marijus Mockus, Urbanistikos ir architektūros skyriaus patarėjas;
5. Natalija Sadovskaja, Klaipėdos miesto mero patarėja;
6. Jolanta Girdvainė, Klaipėdos pramonininkų asociacijos administracijos direktorė;
7. Ričardas Zulcas, Klaipėdos miesto savivaldybės administracijos vyriausiasis patarėjas;
8. Eglė Deltuvaitė, Kultūros skyriaus vedėja;
9. Silva Pocytė, Klaipėdos regiono istorijos ir archeologijos instituto mokslininkė;

Kiti posėdžio dalyviai,

1. Ingrida Mockutė-Pocienė, menininkė.

Posėdžio medžiaga

1. Menininkės Ingridos Mockutės-Pocienės parengta posėdžio medžiaga.

**DARBOTVARKĖ:**

1. **Dėl Klaipėdos miesto savivaldybės stipendiją gavusios menininkės projekto „Je suis Žardė“ įgyvendinimo. (Pristato Ingrida Mockutė-Pocienė).**
2. **SVARSTYTA. Dėl Klaipėdos miesto savivaldybės stipendiją gavusios menininkės projekto „Je suis Žardė“ įgyvendinimo. (Pristato Ingrida Mockutė-Pocienė).**

 Pranešėjas – Ingrida Mockutė-Pocienė.

Pirmininkas pakvietė pranešėją pristatyti projektą.

Pranešėja pristatė projektą, kurio tikslas įveiklinti ir akcentuoti Klaipėdos pietinėje dalyje esantį mikrorajoną Žardę sukuriant vietos gyventojų ir objektų akimirkas fiksuojančią fotografijų parodą ir filmą. Paroda būtų eksponuojama mikrorajone viešojoje erdvėje (prekybos centrų alėjoje) apie du mėnesius.

Posėdžio pirmininkas pakvietė komisijos narius pasisakyti diskutuojamu klausimu.

Mindaugas Petrulis pažymėjo, jog būtina užtikrinti, kad eksponuojamos fotografijos būtų aiškiai matomos, nebūtų per smulkios ir nepasimestų erdvėje, tekstas būtų aiškiai skaitomas. Sveikino ir palaikė projektą. Siūlė ir ketinamą rodyti filmą siekti parodyti pietinėje miesto dalyje.

Jolanta Girvainė paklausė kodėl pasirinktas prancūziškas projekto pavadinimas, akcentavo, kad pavadinimą būtina derinti su kalbininkais. Palaikė projektą ir pažymėjo, kad sveikintinas projekto ne centrinėje miesto dalyje įgyvendinimas.

Autorė pažymėjo, kad pavadinimą derins su kalbininkais, nurodė kad pavadinimas reiškia jos pačios ir kvartalo gyventojų susitapatinimą su mikrorajonu.

Silva Pocytė pažymėjo, kad būtina gauti asmenų kurių nuotraukos bus eksponuojamos sutikimus.

Kęstutis Mickevičius džiaugėsi projektu. Pritarė M. Petrulio pastabos. Pasiūlė svarstyti dėl fotografijų apšvietimo.

Natalija Sadovskaja palaikė projektą ir džiaugėsi autorės sumanymu.

R. Zulcas palaikė projektą.

V. Balsys pritarė projektui, džiaugėsi kad akcentuojama pietinė dalis. Siūlė svarstyti fotografijų apšvietimą.

Kastytis Macijauskas pasveikino autorę inicijavus įdomų ir prasmingą projektą.

**NUTARTA 1. Pritarti menininkės Ingridos Mockutės-Pocienės projekto „Je suis Žardė“ įgyvendinimui ir siūlyti sukurtas fotografijas eksponuoti atsižvelgiant į komisijos narių pastabas išsakytas posėdžio metu.**

|  |  |
| --- | --- |
| Posėdžio pirmininkas |  Kastytis Macijauskas |
|  |
| Posėdžio sekretorė | Kristina Skiotytė-Radienė |